b'\n_START_ARTICLE_\nTuumaenergiast loobumine\n_START_PARAGRAPH_\nTuumaenergiast loobumine on tuumaenergia tootmist ebam\xc3\xb5istlikuks pidav arusaam ja olemasolevate tuumaelektrijaamade j\xc3\xa4rkj\xc3\xa4rgulise sulgemise protsess._NEWLINE_Paljudes riikides tuumajaamu pole ning nad on deklareerinud, et ei kavatsegi neid ehitada. 2016. aasta seisuga on sellised riigid Austraalia, Austria, Filipiinid, Iirimaa, Itaalia, Kreeka, L\xc3\xa4ti, Liechtenstein, Luksemburg, Malaisia, Malta, Norra, Portugal, Taani ja Uus-Meremaa._NEWLINE_Mitu riiki, kus on tuumaelektrijaamu, on v\xc3\xb5tnud vastu otsuse need j\xc3\xa4rk-j\xc3\xa4rgult sulgeda ning uusi mitte ehitada. Sellised riigid on Belgia, Hispaania, Saksamaa ja \xc5\xa0veits.'